ПРОТОКОЛ № 5
от заседание на комисия „Дисциплинарна дейност и взаимодействие с ИВСС“ към Прокурорската колегия на Висшия съдебен съвет,
проведено на 20 февруари 2018 г.

Днес, 20 февруари 2018 г., вторник от 10:00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към Прокурорската колегия на ВСС в състав: 

	ПРЕДСЕДАТЕЛ: СВЕТЛАНА БОШНАКОВА
                   ЧЛЕНОВЕ:  ПЛАМЕН НАЙДЕНОВ
				  	    		         ЙОРДАН СТОЕВ
							         ГЕОРГИ КУЗМАНОВ
							         ДАНИЕЛА МАШЕВА

Заседанието протече при следния дневен ред:
1.	Обобщен отчет за дейността на комисия „Дисциплинарна дейност и взаимодействие с Инспектората към ВСС“ към Прокурорската колегия на ВСС, за периода 01.01.2017 г. – 31.12.2017 г.
2.	Писмо от окръжен прокурор на Окръжна прокуратура гр. София, във връзка с Решение № 437/22.01.2018 г. на Административен съд – София град.
3.	Писмо с изх.№ ВСС-302/18 от 13.02.2018 г. от председателя на дисциплинарния състав по дисциплинарно дело № 3 по описа за 2018 г. на Висшия съдебен съвет.

По внесените допълнителни точки и на основание последвалите разисквания по дневния ред:
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

Включва в дневния ред следните допълнителни точки:
4.	Писмо вх. № ВСС-1844/13.022018 г. от ВКП отдел 06 „Административен“ и Заповед № РД-08-84/01.02.2018 г. на административния ръководител на Военно-окръжна прокуратура гр. София, издадена по реда на чл.327 от ЗСВ, за обръщане на внимание на майор Адалберт Живков - прокурор във Военно-окръжна прокуратура гр.София.
5.	Влязло в сила решение № 13788/14.11.2017 г. по адм. дело № 6872/2017 по описа на ВАС, Шесто отделение, с което се отхвърля жалбата на главния прокурор против решение по протокол № 16, т. 2 от 19.04.2017 г., с което Прокурорската колегия на ВСС не налага наказание на Теню Панайотов Тенев, следовател в ОСО в ОП гр. Ямбол.
6.	Решение № 12551/19.10.2017 г. по адм. дело № 6257/2017 г. по описа на ВАС, Шесто отделение, и Решение № 1617/06.02.2018 г. по адм. дело № 13831/2017 г. по описа на ВАС, Петчленен състав – II колегия, с които се отхвърля жалбата на Антон Михов Радойнов, военен прокурор при Военно-окръжна прокуратура гр. София, против решение по т. 7 от протокол № 14/05.04.2017 г. от заседание на ПК на ВСС за потвърждаване на наложеното му със заповед № 868/21.03.2017 г. на административния ръководител дисциплинарно наказание „забележка“.
7.	Предложение вх. № ВСС-2049/16.02.2018 г. от Инспектората към ВСС за образуване на дисциплинарно производство за налагане на дисциплинарно наказание на Кръстин Димов Кацаров - прокурор в Районна прокуратура гр. Казанлък.

8.	Заповед  № 118/15.01.2018 г. на административния ръководител на Софийска градска прокуратура, с която е наложено дисциплинарно наказание „забележка“ на Кирил Димитров Димитров – прокурор в Софийска градска прокуратура.

По дневния ред:
1.ОТНОСНО:  Обобщен отчет за дейността на комисия „Дисциплинарна дейност и взаимодействие с Инспектората към ВСС“ към Прокурорската колегия на ВСС, за периода 01.01.2017 г. – 31.12.2017 г.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

	1.1. Приема Обобщен отчет за дейността на комисия „Дисциплинарна дейност и взаимодействие с Инспектората към ВСС“ към Прокурорската колегия на ВСС, за периода 01.01.2017 г. – 31.12.2017 г.
	1.2. Предлага на Прокурорската колегия на ВСС да приеме обобщения отчет на Комисията за 2017 г.

2.ОТНОСНО:  Писмо от окръжен прокурор на Окръжна прокуратура гр. София във връзка с Решение № 437/22.01.2018 г. на Административен съд – София град.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

2.1. Приема за сведение писмото от окръжния прокурор на Окръжна прокуратура гр. София, ведно с приложеното Решение № 437/22.01.2018 г. на Административен съд – София град, в което липсва отбелязване дали е влязло в сила.
2.2. Указва на административните ръководители да уведомяват Прокурорската колегия на Висшия съдебен съвет само за влезлите в сила заповеди по чл.327 от ЗСВ, обжалвани по съдебен ред, като отбелязват изрично датата на влизане в сила на заповедта.
2.3. Решението на Комисията по т. 2.2. да се публикува на интернет страницата на Висшия съвет, в раздела на Комисията.

3.ОТНОСНО:  Писмо с изх.№ ВСС-302/18 от 13.02.2018 г. от председателя на дисциплинарния състав по дисциплинарно дело № 3 по описа за 2018 г. на Висшия съдебен съвет.
Като съобрази правомощията на Комисията, както и обстоятелството, че приложените към писмото писмени материали: писмо, изх. № 173/17 от 24.01.2018 г., на Окръжна прокуратура гр. Разград с приложения и писмо, вх. № 9/18 от 22.01.2018 г., с приложения,  са адресирани до органите по чл. 312 ЗСВ, които са компетентни да внесат предложение за образуване на дисциплинарно производство, а до Комисията е изпратено копие от тях,
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

3.1. Приема за сведение Писмо с изх.№ ВСС-302/18 от 13.02.2018 г. от председателя на дисциплинарния състав по дисциплинарно дело № 3 по описа за 2018 г. на Висшия съдебен съвет, заедно с приложенията към него.
4.ОТНОСНО: Писмо вх. № ВСС-1844/13.022018 г. от ВКП отдел 06 „Административен“ и Заповед № РД-08-84/01.02.2018 г. на административния ръководител на Военно-окръжна прокуратура гр. София, издадена по реда на чл.327 от ЗСВ, за обръщане на внимание на майор Адалберт Живков Кръстев – прокурор във Военно-окръжна прокуратура гр.София.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

4.1.  Връща Заповед № РД-08-84/01.02.2018 г. на административния ръководител на Военно-окръжна прокуратура гр. София за окомплектоване с цялата преписка по издаването на акта, съгласно решение по т. 1 от протокол № 36 от заседанието на Комисията по дисциплинарните производства при ВСС, проведено на 14.10.2014 г.

5.ОТНОСНО: Влязло в сила решение № 13788/14.11.2017 г. по адм. дело № 6872/2017 по описа на ВАС, Шесто отделение, с което се отхвърля жалбата на главния прокурор против решение по протокол № 16, т. 2 от 19.04.2017 г., с което ПК на ВСС не налага наказание на Теню Панайотов Тенев, следовател в ОСО в ОП гр. Ямбол.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

5.1. Приема за сведение влязло в сила Решение № 13788/14.11.2017 г. по адм. дело № 6872/2017 г. по описа на ВАС, Шесто отделение, и същото да се приложи към кадровото дело на Теню Панайотов Тенев, следовател в Окръжен следствен отдел в Окръжна прокуратура гр. Ямбол.
5.2. Предлага на Прокурорската колегия на Висшия съдебен съвет да приеме за сведение Решение № 13788/14.11.2017 г. по адм. дело № 6872/2017 г. по описа на ВАС, Шесто отделение.

6.ОТНОСНО:  Решение № 12551/19.10.2017 г. по адм. дело № 6257/2017 г. по описа на ВАС, Шесто отделение, и Решение № 1617/06.02.2018 г. по адм. дело № 13831/2017 г. по описа на ВАС, Петчленен състав – II колегия, с които се отхвърля жалбата на Антон Михов Радойнов, военен прокурор при Военно-окръжна прокуратура гр. София, против решение по т. 7 от протокол № 14/05.04.2017 г. от заседание на ПК на ВСС за потвърждаване на наложеното със заповед № 868/21.03.2017 г. на административния ръководител дисциплинарно наказание „забележка“.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

	6.1. Приема за сведение Решение № 12551/19.10.2017 г. по адм. дело № 6257/2017 г. по описа на ВАС, Шесто отделение, и Решение № 1617/06.02.2018 г. по адм. дело № 13831/2017 г. по описа на ВАС, Петчленен състав – II колегия, и същите да се приложат към кадровото дело на Антон Михов Радойнов, военен прокурор при Военно-окръжна прокуратура гр. София.
	6.2. Предлага на Прокурорската колегия на Висшия съдебен съвет да приеме за сведение Решение № 12551/19.10.2017 г. по адм. дело № 6257/2017 г. по описа на ВАС, Шесто отделение, и Решение № 1617/06.02.2018 г. по адм. дело № 13831/2017 г. по описа на ВАС, Петчленен състав – II колегия.

	7.ОТНОСНО: Предложение вх. № ВСС-2049/16.02.2018 г. от Инспектората към ВСС от Инспектората към ВСС за образуване на дисциплинарно производство за налагане на дисциплинарно наказание на Кръстин Димов Кацаров - прокурор в Районна прокуратура гр. Казанлък.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

	7.1. Предлага на Прокурорската колегия на Висшия съдебен съвет, съгласно предложението от Инспектората към ВСС, да образува дисциплинарно производство и да избере дисциплинарен състав, който да се произнесе по направеното предложение за налагане на дисциплинарно наказание на Кръстин Димов Кацаров - прокурор в Районна прокуратура гр. Казанлък.
8.ОТНОСНО: Заповед  № 118/15.01.2018 г. на административния ръководител на Софийска градска прокуратура, с която е наложено дисциплинарно наказание „забележка“ на Кирил Димитров Димитров – прокурор в Софийска градска прокуратура./на доклад на г-н Георги Кузманов/.
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

8.1.	ПРЕДЛАГА на Прокурорската колегия на ВСС, на основание чл.314, ал. 4 от Закона за съдебната власт, да вземе решение, с което да потвърди наложеното със Заповед  № 118/15.01.2018 г. на административния ръководител на Софийска градска прокуратура дисциплинарно наказание по чл. 308, ал. 1, т. 1 от ЗСВ - „забележка“ на Кирил Димитров Димитров – прокурор в Софийска градска прокуратура и същата да се приложи към кадровото дело на прокурора.
	
ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
			                 СВЕТЛАНА БОШНАКОВА